recursal/SuperWikiNEXT-32B huggingface dataset:
**Мухамед Мемиќ** (роден на 2 септември 1960) — босански поранешен ракометар кој се натпреварувал за Југославија на Летните олимписки игри 1988 година.

Клупска кариера
---------------

Откако започнал во неговиот роден клуб Дервента, Мемиќ поминал една сезона во Металопластика, пред да се приклучи на Слога Добој. Тој се преселил во странство во Шпанија и потпишал со Ксерокс Арате во 1989 година.

Меѓународна кариера
-------------------

На меѓународно ниво, Мемиќ ја претставувал Југославија на Светското првенство во 1986 година, освојувајќи го златниот медал. Тој исто така бил член на тимот кој го освоил бронзениот медал на Летните олимписки игри 1988 година.

Наводи
------

1. ↑  „Proslavljeni rukometaš Muhamed Memić: Barcelona je potpuno sablasna" (Bosnian). aa.com.tr. 11 April 2020. Посетено на 5 December 2020.CS1-одржување: непрепознаен јазик (link)

Надворешни врски
----------------

* Олимписки рекорд
**Пагански времиња** – македонски роман напишан од Драги Михајловски. Романот е објавен во 2019 година во издание на Просветно дело. Изданието на книгата е потпомогнато од Министерството за култура на Македонија

Делото е пишувано на неформален и чист македонски јазик со богати авторски изрази и зборови.

Содржина
--------

Дејството се случува на македонско тло, а се споменуваат неколку локации, меѓу кој и родното огниште на авторот – Битола. Теодор Цакиќ, главниот антагонист во „Пагански времиња", е од село Бродец – Скопска Црна Гора, кој во разговор со Смртта успева да ја надитри и оттогаш луѓето стануваат бесмртни. За својата бесмртност најмногу се радуваат стариците и старците, како што ги именува авторот, односно луѓето што ја надминале старосната граница од седумдесет години.

Стариците и старците, свесни за новонастанатата ситуација, добивајќи нови сили и храброст, ги напуштаат старечките домови и тргнуваат во поход на одмазда. Одмазда за поинакво минато. Одмазда заради неправдите. Но, кому, зошто и за што сакаат да се одмаздат? На што сè се подготвени луѓето кога смртта не може да ги убие затоа што е врзана за дрвото на Теодор Цакиќ од село Бродец?

Следува едно доста шаренолико сиже за Господ и судирот на религиите. Ова е фабула со многу богата фантазија, напишана налик македонска народна приказна и раскажана од наратор интелектуалец, кој во еден момент ќе го обожавате, а во следниот ќе сакате да го искарате затоа што користи неколку повторувачки книжевни клишеа, кои, секако, имаат своја улога, влијание и вредност во ова литературно дело.

Наводи
------

1. ↑  „Пагански времиња". Просветно дело. Посетено на 1октомври 2022. Проверете ги датумските вредности во: `|accessdate=` (help)[*мртва врска*]
2. ↑  Михајловски, Драги. *Пагански времиња*. Скопје: Просветно дело. стр. 2. ISBN 978-608-228-393-7. Укажано повеќе од еден `|pages=` и `|page=` (help); `|access-date=` бара `|url=` (help)
3. ↑  „Пагански времиња". Фејсбук. Посетено на 1 октомври 2022.

Поврзано
--------

* Драги Михајловски
* Македонска книжевност

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Драги Михајловски |
| --- |
|  |
| Список на наслови |
|  |
| Романи | 
* *Пророкот од Дискантрија* (2001)
* *Мојот Скендербеј* (2006)
* *Смртта на дијакот* (2007)
* *Бајазит и Оливера* (2009)
* *Должници* (2014)
* *Швајцарија на Балканите* (2015)
* *Бдеењето на Одисеј* (2017)
* *Пагански времиња* (2019)

 |
|  |
| Раскази и новели | 
* *Речно улиште* (1981)
* *Ѓон* (1990)
* *Скок со стап* (1994)
* *Триполската капија* (1999)
* *Раскази од шести кат* (2004)
* *Пеперуткарот* (2009)
* *Глинениот човек* (2014)
* *Раскази и споредбени коментари* (2015)
* *Пат за рајот* (2017)

 |
|  |
| Препеви | 
* *Милтон, Џон. Загубениот рај* (2007)
* *Непознат Беовулф* (2010)
* *Шекспир, Вилијам. Сите драми и сонети* (2013)

 |

 |
**Македонија во слики** — документарен филм за Македонија снимен во 1923 година во режија и сценарио на Арсениј Јовков. Филмот бил снимен со средства кои ги обезбедила Илинденската организација, а по повод 20 годишнината од Илинденското востание. Филмот бил снимен во два дела од кои денес е зачуван само првиот. Во 2013 г. филмот е дигитализиран.

Содржина
--------

Целиот филм
Во филмот се прикажани повеќе дејци од Илинденскиот период, градови во Македонија, како и битови снимки од дебарскиот крај. Исто така во филмот е прикажана и процесијата на пренесување на саркофагот со посмртните останки на Гоце Делчев од куќата на Михаил Чаков кон црквата Света Недела во Софија, на 2 август 1923 година. Неколкупати во крупен план е даден и саркофагот со моштите на Гоце Делчев, на кого е запишано: „Ги заколнуваме поколенијата што доаѓаат светите коски да бидат погребени во столицата на независна Македонија. Август 1923, Илинден".

Наводи
------

1. ↑  „Кинотека на Македонија || Видео галерија". *maccinema.com*.
2. ↑  „Дигитализиран „Македонија во слики" на Арсениј Јовков". Дневник. Архивирано од изворникот на 2016-03-04. Посетено на 2014-01-02.

Надворешни врски
----------------

* Македонија во слики - дигитализирана верзија на видеото
**Фарук Вражалиќ** (роден на 22 јуни 1990) — босанскохерцеговски ракометар кој игра за РК Босна Сараево и ракометната репрезентација на Босна и Херцеговина.

Вражалиќ потпишал за Фихсе Берлин во август 2015 година. Вражалиќ претходно играл за: Босна Високо, Босна Сараево, Слога Добој, Адемар Леон, Ајзенах, Вогошќа, Фихсе Берлин и ХБВ Вајлштетен. Тој е и репрезентативец на Босна и Херцеговина. Со Фиксе Берлин го освоил Суперглобусот на ИХФ.

Наводи
------

1. ↑  „Faruk Vražalić novi član Balingena!". Архивирано од изворникот на 2016-10-11. Посетено на 11 јануари 2024.

Надворешни врски
----------------

* Фарук Вражалиќ на Европската ракометна федерација
**Лиза Кушли** (родена на 12 април 1969 година) е британска поранешна лизгачка во парови. Натпреварувајќи се со нејзиниот брат Нил Кушли, таа завршила на 13-тото место на Зимските олимписки игри 1988 година во Калгари. Двојката се пласирала на седмото место на Европското првенство во 1987 година, на 14. место на Светското првенство во 1988 година и на седмото место на Европското првенство во 1989 година.

Конкурентни моменти
-------------------

(со Нил Кушли)

| Меѓународен |
| --- |
| Настан |  | 82–83 | 83–84 | 84–85 | 85–86 | 86–87 | 87–88 | 88–89 |
| Олимпијада |  |  |  |  |  |  | 13-ти |  |
| Светс |  |  |  |  |  |  | 14-ти |  |
| Европски |  |  |  |  |  | 7-ми | 10-ти | 7-ми |
| Интер. од Париз |  |  |  |  |  |  |  | 6-ти |
| Московски вести |  |  |  |  |  |  | 12-ти |  |
| Небелхорн |  |  |  |  | 3-ти | 3-ти |  |  |
| Лизгање Канада |  |  |  |  |  |  |  | 6-ти |
| Сент Жервеј |  |  |  |  | 3-ти | 3-ти |  |  |
| Меѓународен: Јуниор |
| Јуниорски светови | 11-ти | 8-ми |  | 7-ми |  |  |  |  |
| национално |
| Британски шампион. |  |  |  | 2 |  |  |  |  |

Наводи
------
**Петар Хаџи Бошков** (Скопје, 1 јуни 1928

 - Скопје, 22 март 2015

) — еден од најистакнатите македонски вајари, почесен член на Македонската академија на науките и уметностите.

Животопис
---------

Хаџи Бошков е роден на 1 јуни 1928 година во Скопје. Во 1953 година дипломирал на Академијата за ликовни уметности во Љубљана, на Одделот за вајарство. Во 1959/60 година специјализирал вајарство на Кралскиот колеџ за ликовни уметности и на Слејдовата школа за ликовни уметности (Slade Scool of Fine Arts) во Лондон. Во 1965/66 година бил гостин-професор на Академијата за ликовни уметности Купер во Њујорк (Academie Cooper Union of Fine Arts New York). Проф. Хаџи Бошков од 1964 до 1980 година работел во Училиштето за применета уметност во Скопје. Од 1980-1988 година работел на Факултетот за ликовни уметности во Скопје каде се стекнал со звањето редовен професор, а од 1980 до 1985 година бил декан на овој факултет.

Организирал повеќе од 30 самостојни изложби во Македонија, во просторите на поранешна Југославија, во Англија, САД, Турција и Грција а учествувал и на повеќе од 300 групни изложби во земјата и во странство, како и на бројни вајарски колонии и симпозиуми ширум поранешна Југославија. Во 1978 година бил учесник на Меѓународното биенале во Венеција. Реализирал 16 монументални споменици кои се поставени во Македонија, Словенија, Хрватска, Србија и во Франција. Во 1997 година бил учесник на „Деновите на европската култура" во Солун. Добитник е на 30 национални и меѓународни награди, меѓу кои и на наградата „11 Октомври" во 1969 година. Неговите дела се застапени во државни и приватни колекции во Македонија, Словенија, Србија, Хрватска, Босна и Херцеговина, Кралството Англија, САД, Франција, Полска, Италија, Турција, Грција, Белгија и во многу други места. За почесен член на Македонската академија на науките и уметностите е избран на 27 мај 2009 година.

Починал во Скопје на 22 март 2015 година.

Наводи
------

1. ↑  „*Boskov; Upcoming Exhibitions & Events*". Архивирано од изворникот на 2015-01-03. Посетено на 2015-03-23.
2. ↑  „Членови". Архивирано од изворникот на 2016-04-20. Посетено на 2015-03-23.
3. ↑  *Почина бардот на современата македонска скулптура Петар Хаџи Бошков*

Надворешни врски
----------------

* Фототека на Петар Хаџи Бошков на Flickr

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 96601610
* LCCN: nr93006769
* ISNI: 0000 0000 7869 7224
* GND: 174187726
* ULAN: 500124649
* RKD: 305121

 |

 |
Модричица или Невестинска солза ( латински: *Veronica officinalis*), е повеќегодишно зелјесто растение од родот во фамилијата боквица.

Името на родот потекнува од *verenikion*, грчкото име за некое растение, кое било променето под влијание на женското име Вероника, латинизираната форма на грчкото име Вереники („донесувач на победата"). Името на видот значи „лековито", бидејќи ова растение порано било користено и во службената медицина.

Синоними:

- *Veronica officinalis* var. *glandulosa* Form.

- *Veronica repens* Gilib.

Опис на растението
------------------

Модричица има ползечки ризом од кој излегуваат речиси дрвенести, влакнести стебла. Освен стеблото, и листовите и цветовите се покриени со густи, жлездести влакна. Листовите се ситно назабен обем и сиво-зелена боја и спротивен распоред. Цветовите се со долги прашници, со светлосина до виолетова боја и прошарани темносини жилички. Собрани се во гроздести цветови кои во почетокот се збиени, а подоцна се издолжуваат. Плодот е кожурец покриен со жлездени дамки.

Хемиски состав на лекот
-----------------------

За медицински цели, како лек се користи надземниот дел од цветното растение (), кој содржи:

* гликозиди ,
* непознати сапониди,
* горчливи материи,
* малку етерично масло,
* провитамин А,
* шеќери,
* восок, итн.

Лековито дејство и употреба
---------------------------

Модричица се користи само во народната медицина за полесно искашлување и излачување на секрет, при грозничави состојби, како антисептичко средство, аперитив, помага при варење на храната итн. Најчесто се применува кај болести на дишните органи, како што се бронхитис, хроничен катар или болки во градниот кош и при повишена температура. Антисептичното дејство на состојките нашло примена во лекување на гнојните рани, за кои се користи свеж сок од модричица или лушпа.

Употребата воглавно се состои од правење чаеви, тинктури, лушпи или цедење на свеж сок од оваа растение.

Лековити видови од родот
------------------------

Сличен хемиски состав имаат уште неколку видови на вероники кои се многу применети со иста намена и на ист начин.

Даб-модричица е најчесто со виолотово-сини цветови по кои има темно сини жилички и бел прстен во средината. Листовите по формата потсетуваат на дабови листови поради што го и добило името.

Персиската модричица расте сама во градините, полињата и околу патиштата. Цветовите се виолетово-сини и имаат темно сини жилички, поради што уште се нарекуваат и *мачкини очи* (види ја галеријата со слики).

Галерија
--------

* -{Veronica persica}-*-{Veronica persica}-*
* 
* 
* 
*

Надворешни врски
----------------

* Факултетот за ботаника

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q156402
* APDB: 93107
* BioLib: 40862
* Calflora: 10445
* EoL: 578519
* EPPO: VEROF
* GBIF: 3172049
* GRIN: 80301
* iNaturalist: 129020
* IPNI: 812402-1
* IRMNG: 10664849
* ITIS: 33398
* NCBI: 160511
* NZOR: 3f252c65-f1dd-474b-9e14-743e66f50cc8
* Plantarium: 40231
* Plant List: kew-2463283
* PLANTS: VEOF2
* POWO: urn:lsid:ipni.org:names:812402-1
* Tropicos: 29200238
* VASCAN: 7333

 |

 |
**Варваризми** (грч. barbaros = странски, туѓ) се зборови или зборовни конструкции кои не се во согласност со нормите на даден стандарден јазик. Со други зборови, варваризмите се сметаат како отстапување од усвоените современите граматички или стилистички правила, на пример: мистер, сењора, сењорита, тет-а-тет, визави и др. Варваризмите можат да се употребуваат и во уметничката литература за да се предаде специфичен местен колорит, да се отслика посебен амбиент во кој дејствуваат личностите, да се доближи до читателот едно конкретно време од историјата и сл. Честопати варваризмите можат да се користат за иронизирање на настани, личности или поредок.

Наводи
------

1. ↑  „Лексиката според потеклото". Скопје: makedonskijazik.mk. стр. 119. Посетено на 23 јануари 2024.

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
Во серијата настапуваат пингвините од филмот Мадагаскар, а главниот лик е:
Капетанот, кој ја предводи пингвинската војска, воедно им помага на своите војници да се подготват што подобро за задачите кои им претстојат и за него не постојат нерешливи проблеми.
Ковалски е најумниот, тој постојано измислува изуми кои и помагаат на војската совршено да функционира во сите воени задачи и вежби.
Војникот е најмлад, најемотивен, но и најслаб по чин во четата, кого сите ликови го исмејуваат.
Рико е тотално откачен и непредвидлив, кој многу сака да ги разнесува работите во воздух, а негови омилени звуци се звуци на бомба. 
Ова се четирите главни лика од њујоршката зоолошка градина кои се обучени
за специјални боречки, а и други вештини, со чија помош одржуваат ред во градината.
Најголем непријател им е откачениот мајмун Џулијан- самопрогласен крал од неговиот род, а негови потчинети мајмуни му се Морис и Морт, кои сакаат само да се глупираат и не почитуваат никакви правила.
Џулијан е спореден лик кој секогаш им се потсмева на пингвините и секогаш сака да се жали на нивна сметка..
Алис е чуварка на зоолошката градина која ги мрази пингвините и не ја сака својата работа ..
Серијата е работена во извонредна компјутерска анимација, изобилува со многу гестикулации и вербален хумор, а сите ликови се неодоливо слатки, шармантни и смешни.

Цртаната серија „Пингвините од Мадагаскар" во Македонија се емитува на МТВ 1 и А1 телевизија .
**Селемлиско Езеро** или **Селемлија** — вештачко езеро во непосредна близина на селото Селемли, на крајниот југоисток на Македонија, непосредно до границата со Грција. Езерото било создадено во текот на 1970-тите години за наводнување на околните насади со лозје.

Потекло на поимот
-----------------

Езерото со околината
Езерото името го добило по селото Селемли, во чијашто непосредна близина се наоѓа.

Географија
----------

По својата големина, Селемлиско Езеро спаѓа во групата на мали вештачки езера, при што неговата зафатнина изнесува 840.000 м3 вода. Езерото има издолжен облик и се протега во правец север-југ. Неговата должина изнесува околу 600 метри, додека најголемата ширина изнесува околу 400 метри. Езерото има длабочина од 3 до 10 метри. Основен извор за полнење со вода е мала рекичка која извира во Егејска Македонија, но од неа езерото нема постојан прилив на вода, така што значаен извор се есенските и пролетните дождови. Нивото на водата во езерото е доста променливо, па во некои сушни години опаѓа и за повеќе од 3 метри.

Риби
----

Езерото располага со богат рибен фонд и е привлечно место за рекреација на спортските риболовци. Во минатото езерото било испразнувано и порибувано, така што во него денес се среќаваат следните видови риба: крап, караш, сончаница, црвеноперка, љињак, штука, сом и костреш.

Поврзано
--------

* Паљурци
* Селемли

Наводи
------

1. 1 2  „Стратегија за климатски промени на Општина Богданци за периодот 2014-2020" (PDF). Богданци: Општина Богданци. мај 2014. Посетено на 29 мај 2017.[*мртва врска*]

Надворешни врски
----------------

* Селемлиско Езеро на Ризницата ?
Јасмина Ѓорѓиева писател од ВелесЈасмина Ѓорѓиева 
**Јасмина Ѓорѓиева** 21 август 1977 година македонски писател. Живее и работи во Велес.

### Животопис

Јасмина Ѓорѓиева е родена 21 август 1977 година во Велес. Своето средно образование  го има завршено во ССОУ „Димитрија Чуповски" во Велес. Со поетско творештво се занимава од првите школски години. Активен член е на Клубот на писатели „Коста Солев Рацин" во Велес. Како поет учествува и на многу поетски манифестации во градот, на Детски Рацинови средби и многу поетски литературни манифестации во Македонија. Застапена е во повеќе зборници, алманаси и заеднички збирки поезија. Нејзините последни три дела се поддржани и финансирани од Министерството за култура на Република Северна Македонија. Зема учество на многу наши и меѓународни конкурси каде што е и често наградувана. Модератор и промотор на многу поетски настани организирани од клубот на писатели.

Автор е на следниве книгиː

* „Љубовта на младите„ поезија (1992)
* „Скриена игра" поезија (1995)
* „Дијалог со срцето" поезија (2013)
* „Разбојот на соништата" поезија (2014)
* „Срцето на една жена" роман (2020)

#### Наводи

Надворешни врски
----------------

1. ↑  Словенија, IZUM-Институт за информациски науки, Марибор. „Срцето на една жена :: COBISS+". *plus.cobiss.net*. Посетено на 2024-01-20.
**Дренско Езеро** — вештачко езеро во близина на демиркапиското село Дрен, Македонија. Езерото влегува во групата на изградени акумулации.

Браната на езерото е подигната на Дренска Река.

Местоположба
------------

Насипната брана на езерото
Акумулацијата се наоѓа шест километри јужно од градот Демир Капија, во непосредна близина на Дрен. Од самото село е оддалечена 800 метри во југоисточна насока.

Браната е подигната на Дренска Река, која е притока на Дошница.

Опис
----

### Брана

Браната претставувала хомогена земјена брана без придружни објекти, но по нејзиното обновување била заменета со каменонасипна брана и бил изграден преливен објект.

Историја
--------

Браната на езерото била подигната во 2000 година со средства на мештаните и донација од Грција.

Браната се срушила на 19 ноември 2004 година поради поројните дождови, кои ја зафатиле областа. По уривањето се изгубиле големи количества крап, со кој било порибено езерото.

Во 2016 година, браната на езерото била обновена.

Употреба
--------

Езерото главно се користи за наводнување на земјоделските површини во околината на селата Дрен и Чифлик, но и за спортско-рекреативни цели.

Поврзано
--------

* Дрен (Демиркаписко)

Наводи
------

1. ↑  Група автори (2016). „Езера во Македонија". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 28. ISBN 978-9989-110-90-0.
2. 1 2 3 4  „1 Вовед". *webcache.googleusercontent.com*. Архивирано од изворникот на 2017-10-17. Посетено на 2021-09-05.
3. ↑  „Архива". *time.mk*. Посетено на 2021-09-05.

Надворешни врски
----------------

* Дренско Езеро на Ризницата ?

Координати: 41°21′39″N 22°15′20″E﻿ / ﻿41.36083° СГШ; 22.25556° ИГД﻿ / 41.36083; 22.25556
**Арктур** ​​е најсветлата ѕвезда во соѕвездието Воловар. Со привидна магнитуда од -0,04, таа е четврта најсветла ѕвезда на ноќното небо и најсветла на северната небесна хемисфера. Арктур ​​е црвен џин кој се наоѓа на 36.7 светлосни години од Земјата, што го прави најблиску од ваков вид. Неговиот радиус е 25 *R*☉, масата е 1,08 *M*☉ и возраста од 7,1 милијарди години.

Споредба на големината помеѓу Сонцето, жолто џуџе од спектрален тип G2V и Арктур, црвен џин од спектрален тип K1.5III.
Името Арктур ​​потекнува од Античка Грција, а е латинизирано од Ἀρκτοῦρος (Arktouros), што значи „Чувар на Мечката". Ѕвездата ја има и ознаката на Баер, Алфа Бутис (Alpha Boötis).

Наводи
------

1. ↑  Ducati, J. R. (2002-01-01). „VizieR Online Data Catalog: Catalogue of Stellar Photometry in Johnson's 11-color system". *VizieR Online Data Catalog*.
2. ↑  van Leeuwen, F. (2007-11-01). „Validation of the new Hipparcos reduction". *Astronomy and Astrophysics*. **474**: 653–664. doi:10.1051/0004-6361:20078357. ISSN 0004-6361.
3. ↑  Ramirez, I.; Prieto, C. Allende (2011-09-20). „Fundamental Parameters and Chemical Composition of Arcturus". *arXiv.org* (англиски). Посетено на 2024-01-01.
4. ↑  „Handbook of Space Astronomy and Astrophysics". *ads.harvard.edu*. Посетено на 2024-01-01.
5. ↑  Keenan, Philip C.; McNeil, Raymond C. (1989-10-01). „The Perkins Catalog of Revised MK Types for the Cooler Stars". *The Astrophysical Journal Supplement Series*. **71**: 245. doi:10.1086/191373. ISSN 0067-0049.
6. ↑  „Henry George Liddell, Robert Scott, A Greek-English Lexicon, Ἀρκτοῦρος". *www.perseus.tufts.edu*. Посетено на 2024-01-01.
**Павловачко Езеро**, познато и како **Кудош** — вештачко езеро кое се наоѓа на околу 12 километри северно од центарот на општината Рума. Езерото е формирано во 1983 година со со преградување на потокот Кудош со брана долга 400 метри. Павловачкото Езеро зафаќа површина од околу 65 хектари, а неговите долини се малку стрмни и покриени со обработливо земјоделско земјиште. На левиот брег на езерото има неколку угостителски објекти, а од десната страна неколку викендички, додека на околу 10 километри од самото езеро се наоѓа бањата Врдник.

Поврзано
--------

* Список на езера во Србија

Наводи
------

1. ↑  Српско географско друштво: Драгуљи Срема, Александар Крајић, Пристапено 16. 1. 2013.

Надворешни врски
----------------

* Портал: Србија

* Езерото Кудош на семрежното место
**Јакоб Фугер** (герм. *Jacob Fugger*; 6 март 1459— 30 декември 1525) — прочуен германски трговец и банкар од семејството Фугер. Важи за еден од најбогатите луѓе во историјата.

Животопис
---------

Фугер е роден во баварскиот град Аугсбург во Светото Римско Царство како син на ткајач кој таму се преселил на крајот на XV век. Бил трговец како неговите браќа, па научил двојно книговодство во Венеција.

Ја наследил трговската дејност на татка си, па го проширил семејното претпријатие на Јадранот преку Венеција. Кога го прашале дали ќе се пензионира, Фугер одговорил дека ќе продолжи да прави пари сѐ додека не падне мртов. Накратко пред да умре во декември 1525 г. за негов наследник го назначил внукот Антон Фугер. Јакоб Фугер бил мошне познат низ Европа, и го користел своето богатство за зајмување на пари на владетелите. Често давал пари на платени војски за да можат да водат меѓусебни војни.

Во цутот на својот просперитет, семејството Фугер имало насобрано богатство во вредност од 5.100.000 гулдени — поголема сума од 30-те најсилни претпријатија на денешната германска берза заедно.

Избор на Карло V
----------------

Во 1519 г. Фугер му овозможил на Карло V доволна сума пари за да ги поткупи седумте изборни кнезови за да го изгласаат за цар на Светото Римско Царство. Карло го облагородил семејството и му дал суверени права над своите земјишта, меѓу кои и ковање на свои пари. Јакоб го обезбедил и правото да продава папски индулгенции, со што го зголемил своето веќе огромно богатство десетократно.

Поврзано
--------

* Фугерај
* Аугсбург

Наводи
------

1. ↑  „Jakob Fugger". *The Wall Street Journal*.

Надворешни врски
----------------

|  |  |
| --- | --- |
| Ризница | „Jakob Fugger" на Ризницата ? |

* Војводска и грофовска задолжбина „Фугер"
* Биографија Архивирано на 2 ноември 2007 г.
* Семинарска работа со литература Архивирано на 22 март 2011 г. (PDF; 1,15 МБ)
* Литература од или за Јакоб Фугер во каталогот на Германската национална библиотека (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 42632256
* LCCN: n82238858
* ISNI: 0000 0001 2100 9141
* GND: 118694022
* SUDOC: 081152035
* BNF: cb16228592j (податоци)
* BIBSYS: 1470399607894
* ULAN: 500312963
* NKC: xx0084512
* BNE: XX1275705

 |

 |
**Лина Кудузовиќ** (родена на 30 декември 2002 година) ― словенечка пејачка која ја освоила првата сезона на *Словенија има талент* во 2010 година кога имала 7 години, што ја направила најмладата победничка на кое било шоу на *Got Talent* дотогаш. Во 2015 година Кудузовиќ ја претставувала Словенија на Детската Евровизија, со нејзината песна „*Prva ljubezen*" („*Прва љубов*"). Таа завршила на третото место со 112 поени. Во 2017 година, таа била на аудиција за *The Voice Kids Germany*, со што стигнала до финалето. Моментално живее во Швајцарија со своето семејство. Нејзиниот прв сингл, „*Ephemeral*", бил објавен во 2018 година. Таа учествувала на ЕМА 2020 (словенечкиот настан за избор на песна за Евровизија) со песната „*Man Like U*", каде што завршила на второто место.

Дискографија
------------

* *Лина* (2012)

Наводи
------

1. ↑  „November 17: First impression from Slovenia" (словенечки). Oiko Times. 17 ноември 2015. Архивирано од изворникот на 2015-11-25. Посетено на 15 октомври 2022.
2. ↑  „Lina Kuduzović tretja na otroški Evroviziji" (словенечки). zurnal24. 22 ноември 2015. Посетено на 15 октомври 2022.

Надворешни врски
----------------

* Службена мрежна страница

| Награди и достигнувања |
| --- |
|
| Претходник**Прв победник** | **Победник на Словенија има талент 2010**2010 | Наследник**Јулија Крамар** |
|
| Претходник**Ула Ложар** | **Словенија на Детската Евровизија**2015 | Наследник**TBA** |
**Морена**, вистинско име **Маргерита Камилери Фенеч** (родена 1984) е пејачка од Саннат, Гозо, Малта.

Морена на Евровизија
--------------------

Во 2006 година, Морена учествуваше во „Malta Song for Europe", националниот натпревар на Малта за пристап на Изборот за песна на Евровизија. Таа настапи со Пол Џордимаина со песната „Time" на 9-то место со 3046 гласови.

Две години подоцна, Морена повторно учествува во „Малта песна за Европа", со 2 песни, „Casanova" и „Vodka". И двете песни имаат пристап до финалето, „Casanova" се најде на 5-то место со 3.607 телегласови и 40 поени од жирито, а „Vodka" победи на натпреварот со 49 поени од жирито и вкупно 16.979 гласови од јавноста (33%).

Морена учествуваше во второто полуфинале на Евровизија 2008 во Белград на 22 мај, но не успеа да се квалификува во финалето.

Наводи
------

1. 1 2  Предлошка:Citat web
2. ↑  The dark one relishes the limelight
**Крупачко Езеро** е ниско блато во југоисточна Србија, богато со разновидна флора и фауна.

Локација
--------

Езерото се наоѓа во југоисточна Србија, на надморска височина од околу 400 метри, меѓу селата Крупац и Велико Село кај Пирот. Тоа е околу десет километри возводно од центарот на градот Пирот долж Нишава.

Димензии
--------

Езерото е со должина од околу 1 км, ширина од 50 до 60 метри во текот на годината и максимална длабочина од 4 метри.

Настанок
--------

Езерото настанало како последица на постоењето на неколку подводни извори и еден извор во непосредна близина. Езерото во минатото течело (имало истекување на вода), додека денес поради застоена вода е богато со тиња .

Активности
----------

 Слика од езерото
Езерото е богато со различни видови риби, па затоа е многу погодно за риболов, кој е претежно популарен на локално ниво. Поради големата вегетација, Крупачкото Езеро воопшто не дава можности за развој на водени спортови или капење во езерото.

Во Крупачко Езеро живеат неколку интересни видови риби, но можеби најважна е лињак, кога пред неколку години беше воведена постојана сезона на лов, бидејќи тука е многу загрозен вид. Во Крупачко езеро се уште има солидна популација на оваа риба. Штуките кои го сочинува овој тресет имаат уникатна шема, па затоа се навистина интересен улов. Покрај споменатите видови риби, најголема популација има црвеноперката и пиорот, риба чии живеалишта се главно планински реки и потоци, па затоа овде има изолирана популација.

Поврзано
--------

* Список на езера во Србија

Надворешни врски
----------------

* Статија за Крупачко езеро на веб-страницата http://www.jugoistocnasrbija.rs/
**Ванче Т. Богески** ( 1924
 во Крапа, Порече — 12 ноември 1945

 во Србица, Кичевско) — македонски партизан, учесник во НОВ на Македонија.

Животопис
---------

Бил роден во 1924 година во селото Крапа кај Македонски Брод. По занимање бил земјоделец. Активно учествува во НОБ. На 20 јуни 1943 година е интегриран во Перник. На 10 јануари 1944 година е пуштен од логорот, и пристапува во единиците на НОБ. Загинал кај Србица на 12 ноември 1945 година.

Наводи
------

1. 1 2  *Порече низ историјата*, Милан Ристески, НИО „Студентски збор", Скопје, 1982, стр.213



|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Uncharted 2: Among Thieves** — акциско-авантуристичка видео игра произведена од страна на Naughty Dog и издадена Sony Computer Entertainment за PlayStation 3-конзола за игри. Таа е продолжението на Uncharted: Drake's Fortune. Играта беше првпат прикажана и објавена на 1 декември, 2008 година. Официјално е објавена во јануари 2009 година прашање на *Играта Информатор*, таа беше објавена во октомври 2009 година.

Приказната го следи Нејтен Дрејк, како тој патува околу светот, заедно со Клои Фрејзер и старите пријатели Елена Фишер и Виктор Саливан во потрага по легендарниот Cintimani Камен и Шангри-Ла во трката против српските платеници. Заплетот зема инспирација од Марко Поло и неговите патувања низ Азија. 

Со голем критички успех, *Uncharted 2* доби пофалби за дизајнот на ликовите, приказната, графика, технички иновации, и механиката на играње. Играта беше прогласена од страна на Metacritic како најприфатена игра во 2009. Играта исто така ја доби наградата за најдобра игра за 2009 година. Таа се смета за една од најголемите видео игри на сите времиња. Играта има, исто така, се покажа како комерцијален успех, бидејќи има продадено над 6 милиони копии ширум светот.

Продолжението, *Uncharted 3: Drake's Deception* беше издаденa во ноември 2011. Игра беше ре-објавен за PlayStation 4 во октомври 2015 година, заедно со други две записи како дел од колекцијата *Uncharted: The Nathan Drake Collection*.

Игра
----

*Uncharted 2* е акциско-авантурицтичка одиграна во поглед од  трето лице, со играч во контрола на Нејтанн Дрејк. Дрејк е физички вешт и е во состојба да скока, да се искачи, и да поминува низ тесни премини. Дрејк може да биде опремен со најмногу две оружја и ограничена понуда на бомби. Дрејк може да ги собере оружјата, и автоматски да го замени оружјето кое го користел, и исто така да земе дополнителна муниција од убиените непријатели. Играчот може да го насочи Дрејк да се засолни зад аглите или ниска ѕидови со цел дискретно да ги нападне непријателите. Играчот исто така, може да го насочи карактерот да пука додека се движи. Ако Дрејк е неоткриени од страна на неговите непријатели, играчот може да се обиде дискретно да го нападне и онесвести.. Во некои делови од играта, играчот треба да реши загатки.

Наводи
------

1. ↑  Stewart, Kemuel (2008-12-01). „Uncharted 2: Among Thieves Confirmed". GamerCenterOnline. Архивирано од изворникот на 2008-12-05. Посетено на 2008-12-01.
2. ↑  „Video - Einhander Opening". GameTrailers. 2011-05-25. Посетено на 2013-07-13.
3. ↑  "Uncharted 2: Among Thieves - Kotaku.com".
4. ↑  Purchese, Robert.
5. ↑  „Uncharted 3: Drake's Deception". Unchartedthegame.com. Архивирано од изворникот на 2009-09-05. Посетено на 2013-07-13.
6. ↑  Karmali, Luke (2015-06-04). „Uncharted: The Nathan Drake Collection Confirmed with Release Date". Посетено на 2015-07-07.
7. ↑  Ahrens, Nick (2008-12-01). „January Issue Revealed!". Game Informer. Посетено на 2008-12-01.
Планирана акумулациска карта
**Ровни** е вештачко езеро во западна Србија, создадено со преградување на реката Јабланица и е најголемиот објект на регионалниот водостопански систем „Стубо-Ровни".

Изградба
--------

Акумулацијата настанала во долините на реките Јабланица и Сушица и се наоѓа помеѓу селата Стубо и Ровни, на 15 километри од градот Ваљево. Изградбата на браната Стубо-Ровни започна во 1988 година, беше прекината во 1991 година и продолжи во 2001 година, а беше завршена во септември 2015 година. Се проценува дека во неговата изградба биле вложени околу 70 милиони долари. Езерото е составен дел од регионалниот водостопански систем „Ровни" наменет за водоснабдување на повеќе градови: Ваљево, Лазаревац, Лајковац, Уб и Мионица.

Опис и значење
--------------

Браната има водоотпорно глинено јадро и има камен насип. Висока е 74,5 метри, долга 450 метри и широка во круната 8 метри, а количината на вграден материјал, глина и камен, е речиси 1,5 милиони кубни метри. Вкупниот волумен на акумулацијата е 51,5 милиони кубни метри, а максималната длабочина е 67 метри. Работите на браната и езерото ги изведуваа компаниите „Хидротехника-Хидроенергетика" и „Енергопроект нискоградња" од Белград, Србија.

Цевоводот долг 11820 метри носи сурова вода до фабриката за прочистување на водата за градот Ваљево.

Контроверзи
-----------

Со изградбата на браната и полнењето на езерото е потопена црквата Свети Архангел Михаил во Тубравиќ, позната како „Ваљевска Грачаница", што предизвикало полемики во јавноста.

Ровни езеро, панорама

Поврзано
--------

* Список на езера во Србија

Наводи
------

1. ↑  На јесен почиње пуњење бране Архивирано на 25 април 2016 г. У граду. инфо, 14. мај 2012.
2. ↑  Верски екстремисти напали археолога и затрпали налазиште, Блиц, 23. септембар 2011.
3. ↑  IKONE PLIVAJU U PRLJAVOJ VODI Potopljena i unutrašnjost manastira Valjevska Gračanica, Блиц, 9. март 2016.

Надворешни врски
----------------

* Официјален сајт на ЈП „Колубара" Ваљево
* Веб страна на компанијата Хидротехника-Хидроенергетика Архивирано на 28 март 2016 г.
* Веб страна на компанијата Енергопроект-Нискоградња Архивирано на 26 мај 2016 г.
* Браната Стубо-Ровни чека употребна дозвола (Политика, 22.07.2017)
* Браната Стубо - Ровни во завршна фаза по 30 години градба („Политика", 25.01.2018)
**Египетскиот пазар** (турски: *Mısır Çarşısı*) се наоѓа во Истанбул, Турција е една од најстарите чаршии во градот. Се наоѓа во Еминону, и плоштина е втор најголем пазар во градот по Големата чаршија.

Постојат неколку документи кои укажуваат дека името на чаршија во почетокот било "Нова чаршија". Сепак, главно поради фактот дека многу зачини овде биле увезувани преку Египет во текот на османлискиот период, името "*Мисир чаршија*" е попознато низ народот. Зборот '**mısır'** има двојно значење во турскиот јазик: "Египет" и "пченка". Ова е причината зошто понекогаш името е погрешно толкувано или преведувано како "пченкарска чаршија".

Самиот објект е дел од џамија Јени. Парите кои се добиваат од изнајмување на продавниците се наменети главно за одржување на џамијата. Архитект на џамијата бил Давид Ага, но тој починал а негов наследник бил Далгик Ахмед. Комплексот се состои од точно 88 простори односно соби.

Поврзано
--------

* Список на трговски центри во Истанбул

Наводи
------

* Freely, John (2000). *Blue Guide Istanbul*. W. W. Norton & Company. ISBN 0393320146.

Надворешни врски
----------------

|  |  |
| --- | --- |
| Ризница | „Египетска чаршија (Истанбул)" на Ризницата ? |

* Слики од пазарот Архивирано на 28 септември 2007 г.
* Зачини кои можат да се купат во чаршијата
* Points From Turkey, Istanbul - *Egyptian Spice Bazaar* Архивирано на 5 мај 2007 г.
* Забелешки за пазарот  Архивирано на 17 април 2010 г.
* Список на видеа на YouTube за Египетската и Големата чаршија

Координати: 41°00′59″N 28°58′14″E﻿ / ﻿41.01639° СГШ; 28.97056° ИГД﻿ / 41.01639; 28.97056
**Бебиситерката** (англиски: *The Babysitter*) е новела на Роберт Кувер од 1969 година. Новелата била инспсирација за снимање на хорор филмот „Бебиситерката" снимен во 1995 година, на режисерот Гај Ферленд. Во Македонија, таа е објавена во 2008 година, во издание на „Темплум", како 69 книга во рамките на едицијата „Магма". Преводот од англиски јазик е дело на Јана Андреевска.

Технички одлики
---------------

Збирката е печатена во мал формат (18 сантиметри), во мек повез и има 83 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-9989-189-28-9. Графичкото уредување и дизајн е дело на Бранко Прља. На предната се наоѓа вез на Maggy Rozycki Hiltner, додека на задната корица е даден кус осврт врз книгата и попис на дел од објавените книги во едицијата „Магма".

Содржина
--------

Новелата „Бебиситерката" претставува приказна за една девојка која ги чува децата на семејството Такер, Џими и Битси. Дејството се одвива во текот на една вечер, од 19 часот и 40 минути до 22 часот и 30 минути. Господинот и госпоѓата Такер одат на забава при што во нивниот дом пристигнува бебиситерката. Притоа, во повеќе кратки делови, авторот истовремено опишува исти ситуации, од кои дел се стварни, а некои се замислени од ликовите во книгата. На тој начин, во новелата не е јасно што се случува, а што е фантазија.

Додека ги чува децата, бебиситерката гледа телевизија и истовремено војува со нив, бидејќи тие се многу палави. Господинот Такер си замислува како би било да има секс со бебиситерката. Нејзиното момче Џек и се јавува, сакајќи да оди во домот на Такерови, додека неговиот другар Марк го наговара да одат заедно со намера да имаат секс со девојката. Господинот Такер фантазира да се врати дома и да ја изненади девојката, која го привлекува. Бебиситерката се капе во кадата на Такерови и си го замислува господинот Такер. На телевизија, водителот зборува нешто за една бебиситерка.

Наводи
------

1. 1 2  Роберт Кувер, *Бебиситерката*, Темплум, Скопје, 2008.
**Суковското Езеро** е една од вештачките водни површини и единствениот тресет во сливот на реката Нишава, настанат со блокирање на кратката притока на реката Јерма.

Позиција и простор
------------------

Суковското Езеро се наоѓа во сливот на Јерма, од неговата лева долинска страна, во близина на селото Суково. Од Пирот е оддалечено околу 15 километри, а е многу непристапно за доаѓање, поради лошиот селски пат од селото Суково.

Географски одлики
-----------------

Суковското Езеро настанало со блокирање на кратката притока на реката Јерма Тивој дол, која извира во подножјето на влашката планина.

Површината на езерото е околу 3,5, а максималната должина е околу 350. Просечната длабочина на езерото е околу 2 m, иако во долниот дел на езерото достигнува и до 8. Езерото во најголем дел е покриено со трска и крајбрежна трева и многу нанесени гранки.

Цел
---

Езерото е наменето за наводнување на околниот земјоделски простор, пред се парцели под тутун, но не се користи за таа намена. Денеска целиот езерски систем е запуштен и во многу лоша состојба.

Ова езеро не е значајна рибарска вода. Воденото огледало, кое е добро покриено со трска, трева, и со многу препреки и гранки, е многу интересно риболовно подрачје. За рибарите, штуката е најинтересниот вид риба што го населува ова езеро. Покрај штуката, во езерото живеат гргеч, црвеноперка, клен, крап и бабушка.

Галерија
--------

* 
* 
*

Извори
------

1. 1 2 3  *Суковско језеро' У: Мрђан М. Ђокић* Нишава – потамолошка студија*, докторска дисертација*
2. ↑  „Суковско језеро". www.usr-moravica.com. Архивирано од изворникот на 07. 03. 2019. Посетено на 7. 3. 2019. Проверете ги датумските вредности во: `|accessdate=, |archive-date=` (help)

Надворешни врски
----------------

* Бисер на природата - Суковско езеро кај Пирот - фотограф Игор Ѓорѓевиќ.
Ресторанот на Том во Менхетен
Работници во кујната на Ресторанот Делмоникос, New York City, 1902
За други значења на поимот, погл. Ресторан (појаснување).
**Ресторан** е место каде се подготвуваат и послужуваат храна и пијалаци за купувачите. Оброкот во ресторанот најчесто се јаде во самата просторија, но голем број на ресторани нудат и храна за носење и храна на испорака. Рестораните доста се разликуваат во работите што ги нудат како и во самиот изглед, вклучувајќи мноштво кујни и различни начини на послужување.

Во голем дел од другите јазици името за човекот кој управува со ресторанот или пак човекот во чија сопственост е ресторанот се нарекува *restaurateur*. Мишелин ѕвезда — е на највисоката награда за Европската ресторан! Збор дојден од францускиот глагол *restaurer*, кој значи „реставрира". Кај нас нема одредено име за оваа професија, но единствен еквивалент би бил „управник на ресторан". Званичните занаетчии односно мајстори за готвење се нарекуваат готвачи, додека споредните готвачи и подготвителниот персонал му помагаат на главниот готвач и за разлика од него тие ја подготвуваат храната на посистематски и помалку уметнички начин.

Ресторанот како тема во уметноста
---------------------------------

* „Раскол во млечниот ресторан со изненадување" — песна на полскиот поет Мирон Бјалошевски.
* „Ресторанот крај потокот" — песна на македонскиот поет Васе Тодоров - Шлеговец.
* „Во ресторанот" — краток расказ на рускиот писател Данил Хармс.
* „Во ресторанот" (англиски: *At the restaurant*) — песна на македонската група Анастасија.
* „Кинескиот ресторан на големиот шеф" (англиски: *Big Chief Chinese Restaurant*) — песна на американската рок-група *Guided By Voices* од 1995 година.

Галерија
--------

* Ресторанот „Hauptwache" во Вецлар, ГерманијаРесторанот „Hauptwache" во Вецлар, Германија
* Етно ресторанот „Куќата на Мијаците"Етно ресторанот „Куќата на Мијаците"

Наводи
------

1. ↑  *Savremena poljska poezija*. Beograd: Nolit, 1964, стр. 208.
2. ↑  Васе Тодоров - Шлеговец, *Магија на детството*. Скопје: александар & александар, 2000, стр. 40.
3. ↑  Danil Harms, *Sto slučajeva*. Beograd: Laguna, 2016, стр. 242-243.
4. ↑  Anastasia, *Before the Rain*, Polygram Music.
5. ↑  Discogs, Guided By Voices – Alien Lanes (пристапено на 20.3.2023)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Плескање на слугинката"** (англиски: *Spanking the Maid*) — краток роман на американскиот писател Роберт Кувер од 1982 година. Романот е објавен на македонски јазик во 2007 година, во превод на Ирена Цветковиќ, а во издание на „Темплум".

За делото
---------

Според некои критичари, „Плескање на слугинката" е еден од најдобрите романи кои ги обработуваат садо-мазохистичките односи. Целиот роман претставува непрекината варијација на еден настан - физичкото малтретирање на слугинката. Според Алан Фридман, во романот, Кувер поставува интересни прашања како, на пример: Чија е опсесијата што се опишува во книгата? Дали самиот автор е опседнат и со што? Со сопствената посветеност на уметноста? Со идејата за пропаста на љубовта? Со несовршеноста на човекот? Со библискиот контраст меѓу Бог и човекот? Со традиционалните односи меѓу мажот и жената? Во таа смисла, романот функционира како духовито поигрување со смешноста на порнографијата и сериозноста на уметноста.

Технички податоци
-----------------

Романот е објавен како 56 книга во едицијата „Магма". Книгата е отпечатена во мек повез, со димензии од 18 сантиметри и има 85 страници. Покрај главниот текст, таа содржи и белешка за авторот и делото. Графичкото уредување и дизајнот на книгата е дело на „Точка". На предната корица е ставена слика на Албер Гијом (*Albert Gillaume*), додека на задната корица е даден кус осврт на романот, како и попис на дел од книгите издадени во едицијата „Магма". Книгата е каталогизирана во Народната и универзитетска библиотека „Климент Охридски", Скопје и ја носи меѓународната ознака ISBN 978-9989-189-05-0.

Содржина
--------

Во романот се повторува една иста сцена: влегувањето на слугинката во една соба, отворањето на балконската врата, местењето на креветот и чистењето на собата и бањата. Главни ликови во романот е една слугинка и нејзиниот господар, кој постојано ја казнува слугинката, удирајќи ја по задникот со камшик, со брезова прачка, со рака, итн. Господарот е постојано незадоволен од начинот на којшто слугинката ги извршува задачите и постојано наоѓа недостатоци во нејзината работа. Оттука, тој настојува да ја воспита со помош на тепањето, постојано нагласувајќи дека не ужива во казнувањето, туку дека тоа е негова мисија.
  

Од друга страна, слугинката постојано се надева дека еден ден ќе го достигне совршенството во работата, кога нема да направи ниту една грешка и кога господарот ќе ја пофали за извршената работа. Таа цврсто го издржува тепањето, но не знае, дали мора да поминува низ тортурата или пак самата го посакува тоа, т.е. не може без „воспитните" мерки. Во секој случај, и слугинката и господарот остануваат заробени во својата опседнатост со мачењето и, истовремено, двајцата остануваат со нерезализирани цели: тој не знае дали има смисла неговата потрага по совршенството, а таа не знае дали некогаш ќе се оствари нејзината надеж.

Наводи
------

1. ↑  „Белешка за авторот и делото", во: Роберт Кувер, *Плескање на слугинката*, Темплум, Скопје, 2007, стр. 83-85.
2. ↑  Роберт Кувер, *Плескање на слугинката*, Темплум, Скопје, 2007.
**Кнежевско Езеро** (познато и како **Езеро Кнежево**) — вештачко езеро во близина на кратовското село Кнежево, Македонија. Езерото влегува во групата на изградени акумулации.

Браната на езерото е подигната на Злетовска Река.

Местоположба
------------

Каменонасипната брана на езерото
Акумулацијата се наоѓа во непосредна близина на Кнежево, сместено на голема надморска височина од 1.020 метри. Езерото е долго 3 километри, широко 150-200 метри и со најголема длабочина од 70 метри. Зафаќа површина од 0,8 км2.

Самата околина на езерото е главно шумска и живописна. Над езерото се наоѓаат високите делови на Осоговските Планини, а низводно се наоѓа атрактивната клисура на Злетовска Река.

Опис
----

### Брана

Браната е каменонасипна со вкупна височина од 75 метри.

Историја
--------

Езерото е создадено со преградување на Злетовска Река со каменонасипна брана кај селото Кнежево во 2010 година.

Употреба
--------

Акумулацијата Кнежево било изградено најмногу за задоволување на потребите за водоснабдување на жителите на повеќе општини од Источниот регион, но во следните фази е предвидено акумулацијата да се користи и за наводнување и за производство на електрична енергија.

Галерија
--------

* Брана на езеротоБрана на езерото
* Поглед на езеротоПоглед на езерото
* Крак на езеротоКрак на езерото
* Објекти кај бранатаОбјекти кај браната
* Поглед на езеротоПоглед на езерото
* Ракав на езерото со едно од маалата на истоименото селоРакав на езерото со едно од маалата на истоименото село

Поврзано
--------

* Кнежево
* ХС „Злетовица"

Наводи
------

1. 1 2 3 4  Група автори (2016). „Езера во Македонија". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 28. ISBN 978-9989-110-90-0.
2. 1 2 3  „ФИЗИЧКО-ГЕОГРАФСКИ АТРАКТИВНОСТИ ВО СЕВЕРОИСТОЧНИОТ ДЕЛ НА РЕПУБЛИКА МАКЕДОНИЈА". Посетено на 31 октомври 2022.

Надворешни врски
----------------

* Кнежевско Езеро на Ризницата ?

Координати: 42°6′55″N 22°18′59″E﻿ / ﻿42.11528° СГШ; 22.31639° ИГД﻿ / 42.11528; 22.31639